**Sekretarijat za lokalnu upravu**

**Odjeljenje za upravljanje ljudskim resursima**

Broj: 11-100/23-209/6

Tivat, 15.12.2023. godine

**Za: Milorad Giljača**

**Predmet: Poziv za provjeru sposobnosti**

Poštovani,

Ovom prilikom Vas pozivamo na provjeru kompetencija, znanja i sposobnosti za radno mjesto za koje ste se prijavili – Komandir/ka Službe zaštite i spašavanja opštine Tivat, jedan/na izvršilac/teljka na period od pet godina.

**Provjera sposobnosti će se održati 25.12.2023. godine s početkom od 09:00h u Sali za sastanke 15 C nove zgrade opštine Tivat.**

U skladu sa Uredbom o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", br. 050/18), provjera kompetencija, znanja i sposobnosti kandidata koji ispunjavaju uslove javnog konkursa za popunu radnog mjesta radnog mjesta iz kategorije visoki rukovodni kadar, počinje testiranjem u pisanoj formi.

Testiranje u pisanoj formi podrazumijeva izradu pisanog rada, koji sadrži sagledavanje prioriteta i predloga za unapređenje procesa rada, odnosno stanja u oblasti rada za koju se kandidat imenuje, odnosno postavlja.

Izrada rada traje najduže 60 minuta.

Kandidat koji je ostvario više od 50% bodova na testiranju u pisanoj formi može pristupiti strukturiranom intervjuu.

Na strukturiranom intervjuu kandidat pred svim članovima komisije izlaže pisani rad u trajanju do 15 minuta, nakon čega se kandidatu postavljaju pitanja.

Postupku provjere može pristupiti samo kandidat sa Liste kandidata koji ispunjava uslove predmetnog oglasa;

**MILORAD GILJAČA**

Napominjemo da je neophodno da kandidati, prije početka pisanog testa, u cilju utvrđivanja identiteta, Komisiji daju na uvid ličnu kartu ili drugu ličnu ispravu (sa fotografijom).

Pomoćnica Sekretarke Tanja Peričić, dipl.prav**.**